
లక్కీ గ్రాహక్ యోజనలో సెంట్రల్ బ్యాంక్ ఖాతాదారుడిని వరించిన అదృష్టం న్యూఢిల్లీ: సెంట్రల్ బ్యాంక్ ఆఫ్ ఇండియా (సిబిఐ)కు చెందిన ఒక ఖాతాదారుడికి ‘లక్కీ గ్రాహక్ యోజన’ కింద రూ.కోటి నజరానా లభించింది. రాష్ట్రపతి భవన్లో జరిగిన ఒక కార్యక్రమంలో రాష్ట్రపతి ప్రణబ్ ముఖర్జీ ఈ డ్రా తీశారు. దేశంలో డిజిటల్ చెల్లింపులను ప్రోత్సహించేందుకు కేంద్ర ప్రభుత్వం ఈ పథకం ప్రవేశ పెట్టింది. ‘లక్కీ గ్రాహక్ యోజన’ కింద ముగ్గురు బ్యాంకు ఖాతాదారులకు, ‘డిజి ధన్ వ్యాపార్ యోజన’ కింద ముగ్గుర వ్యాపారులకు లక్కీ డ్రాల్లో బహుమతులు లభించాయి. ఇందులో ముగ్గురు బ్యాంకు ఖాతాదారులకు మొదటి బహుమతి కింద రూ.కోటి, రెండో బహుమతి కింద రూ.50 లక్షలు, మూడో బహుమతి కింద రూ.25 లక్షలు అందజేస్తారు. ‘డిజి ధన్ వ్యాపార్ యోజన’ కింద ముగ్గురు వ్యాపారులకు మొదటి బహుమతి కింద రూ.50 లక్షలు, రెండో బహుమతి కింద రూ.25 లక్షలు, మూడో బహుమతి కింద రూ.12 లక్షలు లభిస్తాయి. ఈ నెల 14న అంబేద్కర్ జయంతి సందర్భంగా నాగపూర్లో జరిగే ఒక కార్యక్రమంలో ప్రధాని మోదీ వీరికి ఈ బహుమతులు అందజేస్తారు. అయితే ఈ ఖాతాదారులు పేర్లు ఇంకా వెల్లడి కాలేదు. వారి లావాదేవీల నంబర్ల ఆధారంగా లక్కీ డ్రాలో వీరికి ఈ బహుమతులు లభించాయి.

lakki grahak yojanalo central bank khaataadaarudini varinchina adrushtam newdhilly: central bank af india (cbi)ku chendina oka khaataadaarudiki ‘lakki grahak yojana’ kinda roo.koti najarana labhinchindi. rashtrapati bhavanlo jarigina oka kaaryakramamlo rashtrapati pranab mukharji ee dra teesaaru. desamlo disital chellimpulanu prothsahinchenduku kendra prabhutvam ee pathakam pravesha pettindi. ‘lakki grahak yojana’ kinda mugguru byaanku khaataadaarulaku, ‘diji dhan vyapar yojana’ kinda muggura vyaapaarulaku lakki drallo bahumatulu labhinchayi. indulo mugguru byaanku khaataadaarulaku modati bahumati kinda roo.koti, rendo bahumati kinda roo.50 lakshalu, moodo bahumati kinda roo.25 lakshalu andajestaaru. ‘diji dhan vyapar yojana’ kinda mugguru vyaapaarulaku modati bahumati kinda roo.50 lakshalu, rendo bahumati kinda roo.25 lakshalu, moodo bahumati kinda roo.12 lakshalu labhistaayi. ee nela 14na ambedkar jayanti sandarbhamgaa nagapurlo jarige oka kaaryakramamlo pradhaani modii veeriki ee bahumatulu andajestaaru. ayithe ee khaataadaarulu paerlu inka velladi kaaledu. vaari lavadevila nambarla aadhaaramgaa lakki dralo veeriki ee bahumatulu labhinchayi.